**Ministru kabineta noteikumi “Valsts aģentūras “Latvijas Nacionālais akreditācijas birojs” nolikums” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | 1.Publisko aģentūru likuma 4.panta otrā daļa;2.Ministru kabineta 2017.gada 4.aprīļa sēdē izskatītā informatīvā ziņojuma “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu” (prot.Nr.18 42.§) protokollēmuma 7.punkts. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 4.aprīļa sēdes tika izskatīts informatīvais ziņojums “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu” (prot.Nr.18 42.§), kurš paredz minētās kapitālsabiedrības reorganizācijas gaitu, kuras galarezultātā tiek izveidota valsts aģentūra “Latvijas Nacionālais akreditācijas birojs”, kura turpinās pildīt nacionālās akreditācijas institūcijas funkcijas.Saskaņā ar reorganizācijas pirmo posmu tika dibināta sabiedrība ar ierobežotu atbildību “Latvijas Nacionālais akreditācijas birojs”, kura 2017.gada 1.augustā reģistrēta Komercreģistrā.Tālāk, izpildot Ministru kabineta 2017.gada 4.aprīļa sēdes protokolā Nr.18 42.§ 6.punktā doto uzdevumu, Ekonomikas ministrija ir sagatavojusi Ministru kabineta rīkojuma projektu par sabiedrības ar ierobežotu atbildību “Latvijas Nacionālais akreditācijas birojs” pārveides par valsts aģentūru uzsākšanu, kas 2017.gada 25.oktobrī apstiprināts Ministru kabinetā (prot.Nr.52 1.§).Vienlaikus Ministru kabineta 2017.gada 4.aprīļa sēdes protokolā Nr.18 42.§ 7.punktā Ekonomikas ministrijai ir uzdevums līdz 2017.gada 1.novembrim sagatavot un iesniegt izskatīšanai Ministru kabinetā valsts aģentūras “Latvijas Nacionālais akreditācijas birojs” nolikumu.Ievērojot to, ka SIA “Latvijas Nacionālais akreditācijas birojs” pārveidi par valsts aģentūru paredzēts pabeigt līdz 2017.gada 31.decembrim, Ekonomikas ministrija ir sagatavojusi jaunizveidojamās valsts aģentūras “Latvijas Nacionālais akreditācijas birojs” nolikumu, kuram jāstājas spēkā 2018.gada 1.martā.Nolikumā ir noteikta valsts aģentūras “Latvijas Nacionālais akreditācijas birojs” padotības forma, darbības mērķis, funkcijas, uzdevumi un tiesības, kā arī pārvalde un darbības tiesiskuma nodrošināšanas kārtība.Vispārējie akreditācijas principi izriet no Eiropas Parlamenta un Padomes 2008.gada 9.jūlija Regulas Nr.765/2008 *ar ko nosaka akreditācijas un tirgus uzraudzības prasības attiecībā uz* *produktu tirdzniecību un atceļ Regulu (EEK) Nr.339/93* (turpmāk – Regula Nr.765/2008).Regula Nr.765/2008 nosaka, ka dalībvalsts izraugās vienu valsts akreditācijas struktūru un tajā ir definēts, ka akreditācija ir valsts akreditācijas struktūras atestācija, ka atbilstības novērtēšanas institūcija atbilst piemērojamajos standartos noteiktām prasībām. Akreditācijas darbību tvērums nav ierobežots ar konkrētās valsts teritoriju. Ievērojot saistošās Eiropas Savienības un starptautiskās prasības, valsts akreditācijas struktūra ir tiesīga veikt attiecīgas akreditācijas darbības gan citās Eiropas Savienības valstīs, gan arī trešajās valstīs.Vispārējās prasības akreditācijas institūcijām, kuras akreditē atbilstības novērtēšanas institūcijas ir noteiktas Regulai Nr.765/2008 piemērojamajā standartā LVS EN ISO/IEC 17011:2004 *Atbilstības novērtēšana. Vispārējās prasības akreditācijas institūcijām, kuras akreditē atbilstības novērtēšanas institūcijas* (turpmāk – standarts LVS EN ISO/IEC 17011:2004). Iepriekš minētā standarta 8.punkts “Akreditācijas institūcijas un Atbilstības novērtēšanas institūcijas atbildības” nosaka gan atbilstības novērtēšanas institūcijas pienākumus, tostarp nodrošināt pieeju informācijai, dokumentiem, protokoliem, kā arī pienākumu nodrošināt iespēju veikt sniegto pakalpojumu novērošanu klātienē, gan arī akreditācijas institūcijas pienākumus, tostarp konfidencialitātes (4.4.apakšpunkts) un citas prasības.Vienlaikus ar nolikuma spēkā stāšanos par spēku zaudējušiem tiks atzīti Ministru kabineta 2010.gada 18.maija noteikumi Nr.445 “Noteikumi par nacionālo akreditācijas institūciju”, kas nosaka, ka Nacionālās akreditācijas institūcijas funkcijas un uzdevumus veic sabiedrība ar ierobežotu atbildību "Latvijas Nacionālais akreditācijas birojs". |
|  3. | Projekta izstrādē iesaistītās institūcijas | Sabiedrība ar ierobežotu atbildību "Latvijas Nacionālais akreditācijas birojs" un Ekonomikas ministrija |
|  4. | Cita informācija | Valsts aģentūras “Latvijas Nacionālais akreditācijas birojs” finansēšanai nepieciešamie līdzekļi tiks iegūti sniedzot maksas publiskos pakalpojumus kā noteikts likumā “Par atbilstības novērtēšanu”. Vienlaikus Ekonomikas ministrijas budžeta apakšprogrammā 26.04.00 “Atbilstības novērtēšana un kvalitātes nodrošināšana” piešķirtā finansējuma ietvaros tiks paredzēts finansējums atsevišķu Nacionālās akreditācijas institūcijas funkciju izpildei, kurš uz valsts aģentūru tiks pārskaitīts kā transferts. Valsts aģentūra “Latvijas Nacionālais akreditācijas birojs” atbilstoši Likumam par budžetu un finanšu vadību darbosies kā budžeta nefinansētā iestāde, un atbilstoši Publisko aģentūru likuma 13.panta trešajai daļai un Likuma par budžetu un finanšu vadību 41.panta (11) daļai tās budžetu apstiprinās Ministru kabinets.Latvijas akreditācijas sistēma ir izveidota atbilstoši Eiropas Savienības un starptautiskajām prasībām. Akreditācija un atbilstības novērtēšana ieņem būtisku lomu Eiropas Savienības Vienotā tirgus darbības sekmīgā nodrošināšanā. Tās neatņemams elements ir vispusīga tirgus uzraudzības politikas esamība. Akreditācija ir nacionālās akreditācijas institūcijas veikta atestācija par atbilstības novērtēšanas institūcijas kompetenci un spēju veikt specifiskas atbilstības novērtēšanas darbības. Akreditācija apliecina tikai konkrēti noteiktas darbības (piemēram, ka sertificēšanas institūcija ir kompetenta sertificēt noteiktus produktus pēc konkrētiem standartiem). Nacionālā akreditācijas institūcija nav atbildīga par tirgus uzraudzības veikšanu un tiešā veidā nav atbildīga par produkta, pakalpojuma vai personas darbības kvalitāti un atbilstību normatīvajos aktos noteiktajām prasībām atrodoties tirgū. Tāpēc gadījumos gan ministrijas izmanto akreditācijas sistēmu attiecīgo nozaru regulēšanā, šī sistēma būtu jāievieš pilnībā, tajā skaitā arī jānosaka tirgus uzraudzības institūcija un uzraudzības mehānisms. Bez šīs institūcijas akreditācija sistēmas sekmīga funkcionēšanas ir apšaubāma. Akreditācijas un atbilstības novērtēšanas sekmīgai funkcionēšanai ir svarīga akreditācijas institūcijas un tirgus uzraudzības institūcijas cieša sadarbība.  |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Valsts aģentūra “Latvijas Nacionālais akreditācijas birojs” un atbilstības novērtēšanas institūcijas |
|  2. | Tiesiskā regulējuma ietekme uz tautsaimniecību un administratīvo slogu | Valsts aģentūrai “Latvijas Nacionālais akreditācijas birojs” un atbilstības novērtēšanas institūcijām projekta tiesiskais regulējums nemaina tiesības un pienākumus, kā arī veicamās darbības |
|  3. | Administratīvo izmaksu monetārs novērtējums | Projekts šo jomu neskar |
|  4. |  Cita informācija |  Nav |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projektam jāstājas spēkā vienlaikus ar Ministru kabineta noteikumu projektu “Valsts aģentūras “Latvijas Nacionālais akreditācijas centrs” maksas pakalpojumu cenrādis, kurš ir izsludināts 2017.gada 30.novembra Valsts sekretāru sanāksmē.Vienlaikus Ekonomikas ministrija ir apkopojusi vairākus desmitus normatīvo aktu, kuros nepieciešami redakcionāli grozījumi saistībā ar Nacionālās akreditācijas institūcijas juridiskā statusa maiņu. Patreiz notiek darbs pie attiecīgo grozījumu projektu izstrādes. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | Ar noteikumu projektu tiek ieviestas Regulas Nr. 765/2008 II nodaļā noteiktās prasības, jo valsts aģentūra “Latvijas Nacionālais akreditācijas centrs” regulas izpratnē būs nacionālā akreditācijas institūcija. |
| 2. | Citas starptautiskās saistības | Valsts aģentūrai “Latvijas Nacionālais akreditācijas birojs”, cita starpā, būs jāievēro nacionālā standarta statusā adaptētā starptautiskā standarta LVS EN ISO/IEC 17011:2004 prasības, kā arī Eiropas akreditācijas struktūras (EA) un starptautisko institūciju: starptautiskajā laboratoriju akreditācijas sadarbības organizācija (ILAC) un starptautiskais akreditācijas forums (IAF), apstiprinātie reglamentējošie dokumenti. Minēto dokumentu piemērošanas pienākums izriet no Regulas Nr. 765/2008*.*Tāpat valsts aģentūrai “Latvijas Nacionālais akreditācijas birojs” būs jānovērtē atbilstības novērtēšanas institūciju kompetence saskaņā ar starptautiski piemērojamajiem standartiem, kas publicēti Eiropas Oficiālajā Vēstnesī saistībā ar Regulu Nr. 765/2008. |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2008.gada 9.jūlija Regulas Nr.765/2008 ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr.339/93 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu). | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji,- sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts,- norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Regulas 765/2008 4.panta 1.punkts | 1., 3. punkts | Tiesību norma pārņemta pilnībā | Projekts stingrākas prasības neparedz |
| Regulas 765/2008 5.panta 1.punkts | 4.1.apakšpunkts | Tiesību norma pārņemta pilnībā | Projekts stingrākas prasības neparedz |
| Regulas 765/2008 6.panta 3.punkts | 4.6.apakšpunkts | Tiesību norma pārņemta pilnībā | Projekts stingrākas prasības neparedz |
| Regulas 765/2008 12.panta 3.punkts | 4.8.apakšpunkts | Tiesību norma pārņemta pilnībā | Projekts stingrākas prasības neparedz |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādes gaitā tika nodrošināta ar Latvijas Nacionālās akreditācijas padomes starpniecību. Jautājumi saistībā ar nacionālās akreditācijas institūcijas juridiskā statusa maiņu un ar to saistīto normatīvo aktu grozījumiem tika izskatīti 2017.gada 19.jūnija Latvijas Nacionālā akreditācijas Padomes sēdē. Šīs Padomes locekļi ir akreditācijā ieinteresēto pušu pārstāvji. |
| 2. | Sabiedrības līdzdalība projekta izstrādē | 2017.gada 19.jūnija Latvijas Nacionālā akreditācijas Padomes sēde |
| 3. | Sabiedrības līdzdalības rezultāti | Iebildumi par noteikumu projektu nav saņemti |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Ekonomikas ministrija un sabiedrība ar ierobežotu atbildību “Latvijas Nacionālais akreditācijas birojs” |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Sabiedrība ar ierobežotu atbildību “Latvijas Nacionālais akreditācijas birojs” tiks pārveidota par ekonomikas ministra pārraudzībā esošu valsts aģentūru, kas pildīs nacionālās akreditācijas institūcijas funkcijas un uzdevumus. Projekts neietekmē nacionālās akreditācijas institūcijas funkciju un uzdevumu apjomu. Pārveidošanas ietvaros nav plānota amata vietu samazināšana vai palielināšana. Atbilstoši 2017.gada 24.oktobra Ministru kabineta sēdes protokollēmuma (prot.Nr.52 1.§) 3.punktā noteiktajam valsts aģentūras “Latvijas Nacionālais akreditācijas birojs” darbības nodrošināšanai tāpat kā šobrīd būs nepieciešamas 25 amata vietas**,** kas tiks finansētas no valsts aģentūras “Latvijas Nacionālais akreditācijas birojs” pašu ieņēmumiem par sniegtajiem publiskajiem pakalpojumiem. Sabiedrības ar ierobežotu atbildību “Latvijas Nacionālais akreditācijas birojs” valdes locekļa pilnvaras beigsies līdz ar sabiedrības ar ierobežotu atbildību “Latvijas Nacionālais akreditācijas birojs” izslēgšanu no komercreģistra. Uz valsts aģentūras direktora amatu tiks rīkots konkurss. |
|  3. |  Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J.Stinka

Stiebre, 67013019

Anda.Stiebre@em.gov.lv